Sada Abe
Sada Abe (28. 5. 1905 - 1. 5. 1979) je bila japanska gejša i prostitutka iz Tokija koja je 1936. postala poznata po ubistvu davljenjem njenog ljubavnika Kichizō Ishida s kojim je često praktikovala erotsku asfiksiju, nakon čega je odsjekla njegov penis i testise koje je nosila u svom kimonu. Osuđena je za ubistvo drugog stepena za koje je dobila kaznu u trajanju od šest godina. Nakon što je priča postala nacionalna senzacija u Japanu, poslužila je kao inspiracija brojnim umjetnicima i filozofima, a sama Sada Abe je 1948. objavila svoju autobiografiju.